open-index/open-wikipedia-markdown huggingface dataset:
Generalinė miškų urėdija

**Generalinė miškų urėdija prie Aplinkos ministerijos** – Lietuvos valstybinių miškų, priskirtų miškų urėdijoms, ūkinio valdymo institucija, organizuojanti bei koordinuojanti šių miškų atkūrimą, priežiūrą, apsaugą ir miško išteklių naudojimą.

## Misija
Generalinės miškų urėdijos misija yra didinti valstybinių miškų kaip svarbiausios visų šalies miškų sudedamosios dalies ekologinę, aplinkosauginę, ekonominę, rekreacinę bei kitas visuomenei svarbias vertes, tvarkant juos tvaraus ir subalansuoto miškų ūkio principais, racionaliai naudojant miškų išteklius, juos atkuriant ir gausinant. Generalinei miškų urėdijai pavaldžios yra 42 miškų urėdijos, tolygiai išsidėsčiusios visoje Lietuvoje.

Generalinė miškų urėdija savo veikloje vadovaujasi Generalinės miškų urėdijos prie Aplinkos ministerijos nuostatais, patvirtintais 1996 m. lapkričio 19 d. priimtu Lietuvos Respublikos Vyriausybės nutarimu Nr. 1353. Likviduota 2018 m. sausio 10 d.

## Reorganizacija

2018 m. įkurta Valstybinių miškų urėdija, sudaryta iš  26 regioniniai padalinių, apjungusių ankstesnes 42 miškų urėdijas. 

## Šaltiniai

## Nuorodos
Generalinės miškų urėdijos tinklalapis
Rombinės plekšnės

**Rombinės plekšnės** (*Bothidae*) – plekšniažuvių (*Pleuronectiformes*) būrio žuvų šeima. Kūnas aukštas, abi akys yra kairėje pusėje, žiotys didelės, apatinis žandas atsikišęs. Nugarinis pelekas prasideda ant galvos. Pilvinių pelekų pamatai platūs, asimetriški. Ikreliai yra su riebaliniu lašeliu. Ilgis – nuo ​​4,5 cm iki 1,5 m.

Šeimoje yra 20 genčių, 158 rūšys.
## Gentys
*Kairiaakiai plekšniniai botai (*Arnoglossus*)
**[[Asterorhombus]]*
*Botai (*Bothus*)
*Pelikaninės plekšnės (*Chascanopsetta*)
*Siauragalviai rombai (*Crossorhombus*)
*Siauragalviai botai (*Engyophrys*)
*Siaurakakčiai botai (*Engyprosopon*)
*Tridėmiai botai (*Grammatobothus*)
*Japoniniai leopsai (*Japonolaeops*)
*Didžiažiotės plekšnės (*Kamoharaia*)
*Paprastieji leopsai (*Laeops*)
*Skiauterėtosios plekšnės (*Lophonectes*)
*Karibinės gelminės plekšnės (*Monolene*)
*Mažaakiai leopsai (*Neolaeops*)
*Normano botai (*Parabothus*)
**[[Perissias]]*
*Psetinos (*Psettina*)
*Dryžosios plekšnės (*Taeniopsetta*)
*Azijiniai rombai (*Tosarhombus*)
*Amerikiniai otai (*Trichopsetta*)


Image:Bothus podas.jpg|Viduržemio jūros otas (*Bothus podas*)
Image:Laeops macrophthalmus.jpg|Didžiaakis leopsas (*Laeops macrophthalmus*)
Image:Lophonectes gallus (Crested flounder).gif|Skiauterėtojiplekšnė (*Lophonectes gallus*) 
Image:Monolene atrimana.jpg|*Monolene atrimana*
Image:Monolene sessilicauda.jpg|*Monolene sessilicauda*
Image:Trichopsetta ventralis.jpg|*Trichopsetta ventralis*


## Šaltiniai
Otinės

**Otinės** (*Scophthalmidae*) – plekšniažuvių (*Pleuronectiformes*) būrio žuvų šeima. 

Lietuvoje Baltijos jūroje aptinkamas otas, lietuviškoje literatūroje dar vadinamas **rombas** (*Psetta maxima*) 

## Gentys
*Megrimai (*Lepidorhombus*)
*Mažieji otai (*Phrynorhombus*)
*Paprastieji otai (*Psetta*)
*Rombai (*Scophthalmus*)
*Dėmėtieji otai (*Zeugopterus*)
Vilniaus miškų urėdija

**Vilniaus miškų urėdija** – viena iš 42 Lietuvos Respublikos urėdijų, valdanti valstybinės reikšmės miškus (Vilniaus rajone), supančius Lietuvos sostinę – Vilnių. Urėdijos kontora įsikūrusi Mickūnų miestelyje, Vilniaus g. 22. **Vilniaus miškų urėdija nustojo egzistuoti 2018 m. Nuo 2018 m. egzistuoja Valstybinių miškų urėdija.**

Vilniaus miškų urėdijos istorijos pradžia yra laikoma nuo 1559 m.

Urėdija administruoja 59,5 tūkst. ha miškų, iš jų 30,7 tūkst. valstybinės reikšmės. Vilniaus miškų urėdas – Artūras Nanartavičius.

Saugomų teritorijų urėdijoje yra 48 procentai. Jose apribota ūkinė veikla, pirmenybę teikiant gamtosaugai. Vilniaus miškų urėdijai priklauso Neries regioninis parkas ir Verkių regioninis parkas; čia yra Žaliųjų ežerų ir Turniškės kraštovaizdžio, Ežerėlių geomorfologinis, Riešės hidrografinis, Verkių kraštovaizdžio ir architektūros, Kalvarijų memorialinis draustiniai.

Urėdijos teritorijoje yra šie valstybiniai draustiniai:
* Baravykinės kraštovaizdžio draustinis 
* Daubėnų kraštovaizdžio draustinis 
* Dvarčionių geomorfologinis draustinis 
* Europos centro kraštovaizdžio draustinis 
* Griovų geomorfologinis draustinis 
* Juozapinės geomorfologinis draustinis 
* Kenos hidrografinis draustinis 
* Kruopynės geomorfologinis draustinis 
* Kuosinės geomorfologinis draustinis 
* Medininkų botaninis draustinis 
* Medžiakalnio geomorfologinis draustinis 
* Raudonosios balos telmologinis draustinis 
* Taurijos ornitologinis draustinis 
* Vanaginės geomorfologinis draustinis 
* Vilnios hidrografinis draustinis 

Urėdijos sudėtyje yra 10 girininkijų.

## Girininkijos

|-
| Dūkštų || Dūkštų seniūnija || Adomčiškės
|-
| Kalvelių || Kalvelių seniūnija || Užtilčiai
|-
| Lavoriškių || Lavoriškių seniūnija || Kuželiškės
|-
| Mickūnų || Mickūnų seniūnija || Mickūnai
|-
| Migūnų || Marijampolio seniūnija || Rakonys
|-
| Paežerio || Maišiagalos seniūnija || Karvys
|-
| Panerių || Panerių seniūnija || Vilnius (Raisteliai)
|-
| Parudaminos || Marijampolio seniūnija || Karužiškės
|-
| Taurų || Lavoriškių seniūnija || Uosininkai III
|-
| Verkių || Verkių seniūnija || Vilnius
|}
Paltusžuvės

**Paltusžuvės** (*Paralichthyidae*) – plekšniažuvių (*Pleuronectiformes*) būrio žuvų šeima. 

Šeimoje 14 genčių, 115 rūšių.
## Gentys
*Paprastieji kairiaakiai botai (*Ancylopsetta*)
**[[Cephalopsetta]]*
*Smėliniai botai (*Citharichthys*)
*Apvalieji botai (*Cyclopsetta*)
*Mažažiotės plekšnės (*Etropus*)
**[[Gastropsetta]]*
*Kairiaakiai paltusai (*Hippoglossina*)
*Paltusžuvės (*Paralichthys*)
*Netikrieji rombai (*Pseudorhombus*)
*Siacijos (*Syacium*)
*Tarfopsiai*[[Tarphops]]*
**[[Tephrinectes]]*
**[[Thysanopsetta]]*
*Vėduokliauodegės plekšnės (*Xystreurys*)


Image:Citharichthys arctifrons.jpg|Amerikinis nykštukinis botas (*Citharichthys arctifrons*)
Image:Citharichthys sordidus.jpg|Smėlinis botas (*Citharichthys sordidus*)
Image:Citharichthys spilopterus.jpg|*Citharichthys spilopterus*
Image:Cyclopsetta fimbriata.jpg|*Cyclopsetta fimbriata*
Image:Etropus rimosus.jpg|*Etropus rimosus*
Image:Syacium papillosum.jpg|*Syacium papillosum*
Infrastruktūra

**Infrastruktūra** ( („apačioje, tarp“) – bendrąja prasme, tarpusavyje susijusių struktūrinių elementų visuma, įgalinanti ar palaikanti visą struktūrą bei jos funkcionavimą.

Infrastruktūra – įvairių veiklos sričių objektų, aptarnaujančių ūkį ir gyventojus, kompleksas (inžineriniai tinklai, susisiekimo komunikacijos, komunaliniai, visuomeniniai, prekybos ir kiti gyventojų paslaugoms teikti ar aplinkos kokybei gerinti reikalingi objektai).

Valstybinėje sistemoje infrastruktūra vadinama viešojo sektoriaus dalis. Plačiąja prasme apima viešąsias paslaugas. Siaurąja prasme infrastruktūra – viešojo aptarnavimo įstaigos, institucijos, teikiančios viešąsias paslaugas, nesiekiant pelno.

## Sritys
* Teisėtvarka (policija, gaisrinė sauga)
* Viešasis administravimas
* Sveikata
** Sveikatos centrai (ligoninės, amubulatorijos)
** Tyrimai
* Švietimas
** Ikimokyklinio ugdymo įstaigos
** Mokykla
** Universitetai
* Kultūros įstaigos
** Bibliotekos
** Muziejai
** Parodos
** Paminklai

## Išorinės nuorodos
* netWORKS-Paper Nr. 10 ,
* Dr. Zeiss, Christopher (2000): Finansavimas .
Indėlių ir investicijų draudimas

**Indėlių ir investicijų draudimas** – valstybinė įmonė, veikianti pagal LR indėlių ir įsipareigojimų investuotojams draudimo įstatymą, nustatantį fizinių ir juridinių asmenų indėlių, laikomų Lietuvos bankuose, privalomojo draudimo tvarką ir šių indėlių kompensavimo iš Indėlių draudimo fondo lėšų normas bei reglamentuojantį įsipareigojimų investuotojams draudimo sistemą.

1996 m. gruodžio 16 d. Lietuvos Respublikos ūkio ministerijoje buvo įregistruota valstybės įmonė Indėlių draudimo fondas.

2002 metais VĮ Indėlių draudimo fondo pavadinimas pakeistas į VĮ „Indėlių ir investicijų draudimas“.   

## Nuorodos
IID tinklalapis
Kentaučiai

**Kentaučiai** – kaimas Mažeikių rajono savivaldybėje, 6 km į šiaurės rytus nuo Židikų. Pro kaimą teka Dubulis.

## Gyventojai

## Šaltiniai

*
Valstybinis miškas

**Valstybinis miškas** – miškas, nuosavybės teise priklausantis valstybei.

Socialistinėse valstybėse kone absoliuti miškų dauguma yra nacionalizuoti, o privatinė veikla yra draudžiama apskritai arba ribojama.

1997 m. Lietuvos Respublikos Vyriausybės nutarimu buvo įteisintas valstybinės reikšmės miškų statusas. Dabar valstybinės reikšmės miškai sudaro 50 % Lietuvos miškų. Privatiems miškų savininkams priklauso apie 31 % visų Lietuvos miškų. Miškų gražinimas buvusimes savininkams ar jų paveldėtojams nėra baigtas, todėl 19 % yra rezervuota nuosavybės teisių atstatymui. Pasibaigus miškų grąžinimui ir likus negrąžintų miškų jie bus perduoti valdyti miškų urėdijoms.
Maskvos CSKA

**Maskvos CSKA** (**ЦСКА Москва**) – vienas didžiausių Rusijos sporto klubų, anksčiau vadintas Centriniu armijos sporto klubu. Žymiausios klubo komandos:
* Maskvos CSKA (krepšinis);
* Maskvos CSKA (futbolas);
* Maskvos CSKA (ledo ritulys).
Mazda Motor Corporation

**„Mazda Motor Corporation“** () arba tiesiog ***Mazda*** – Japonijos koncernas, gaminantis automobilius. 2015 m. tai buvo 15 pagal dydį automobilių gamintojas pasaulyje. Kompanijos būstinė įsikūrusi Fučū miestelyje netoli Hirošimos.

Pavadinimas „Mazda“ kilęs nuo aukščiausiojo senovės iranėnų dievo Ahūra Mazdos vardo. Pasak kompanijos, šitokiu pavadinimu jie siekė rasti Rytus ir Vakarus jungiantį simbolį, su Mazda siejo automatizuotos civilizacijos, kūrybos pradžią (pats žodis  siejamas su išmintimi, mąstymu). Be to, japoniškai šis žodis skamba taip pat, kaip kompanijos įkūrėjo Džudžiro Macudos pavardė.

## Istorija
1920 m. kompanija įkurta kaip kamščių gamybos įmonė ir vadinosi „Toyo Cork Kogyo“. 1931 m., išvengusi grėsusio bankroto, įmonė ėmė gaminti „Mazda-Go“ krovininius motociklus, taip pat antro pasaulinio karo metais – ginkluotę. 1960 m. įmonė pristatė savo pirmąjį automobilį – „Mazda R360“. Pradėta plėtoti Vankelio tipo variklių gamyba, o automobiliai pradėti eksportuoti į JAV ir Kanadą.

1973 m. „Toyo Kogyo“ vos vėl nebankrutavo, nes JAV dėl naftos krizės nustota pirkti daug kuro vartojusius „Mazda“ automobilius.1974 m. kompanija ėmė bendradarbiauti su „Ford Motor Company“ – su šios kompanijos pagalba ėmė gaminti įvairesnius automobilius, pateko į platesnes rinkas.

1984 m. įmonė buvo pervadinta į *Mazda Motor Corporation*.

2015 m. „Mazda“ ir „Ford“ bendradarbiavimas nutrūko.

## Modeliai

* Mazda 110 S Cosmo (1967–1972
* Mazda 121 (1988–2003)
* Mazda 323 (1977–2003)
* Mazda 6 (nuo 2002 m.)
* Mazda 616
* Mazda 626 (1979–2002)
* Mazda 818
* Mazda 929
* Mazda RX-2 (1971–1974)
* Mazda RX-3 (1972–1977)
* Mazda RX-4
* Mazda RX-5
* Mazda RX-7
* Mazda MX-3 (1991–1998)
* Mazda MX-5 (1989–1998)
* Mazda MX-6 (1991–1996)
* Mazda MX-30(2020-...)
* Mazda Xedos 6
* Mazda Xedos 9
* Mazda MPV
* Mazda Premacy
* Mazda Tribute.

## Literatūra

* Stefan Heth: The History of Mazda MX-5 and mx-5.de. 188 psl., 21 x 25 cm, Hardcover, ca. 250 foto, 1500 egz.
* John Matras: Illustrated Mazda Buyer´s Guide (Motorbooks International 1994). 130 psl. ISBN 0-87938-842-0
* Gerhard Windpassinger: Mazda – Meine Marke (VfZ-Verlag 1988). 162 psl. ISBN 3-926121-06-8
* Takehisa Motoda (Hrsg.): Mazda 1972–1992 (1992). 164 psl.
* Mike Riedner: Mazda MX-5 (Motorbuch-Verlag). 64 psl.
* Brian Long: Mazda MX-5. Chronik eines Trendsetters. Dt. Ausgabe 1999. ISBN 3-89365-762-2

## Šaltiniai
Andrus Ansip

**Andrus Ansip** (g. 1956 m. spalio 1 d. Tartu, Estija) – estų ekonomistas, politikas, buvęs Estijos ministras pirmininkas (2005–2014 m.).

Nuo 2014 m. lapkričio 1 d. – Jean-Claude Junckerio vadovaujamos Europos Komisijos vicepirmininkas bei eurokomisaras, atsakingas už bendrąją skaitmeninę rinką.

## Veikla
1979 m. baigė Tartu universitetą, įgijo chemiko specialybę.

1985 m. pradėjo dirbti Estijos komunistų partijos Tartu rajono komiteto pramonės ir transporto skyriaus instruktoriumi, 1986–1989 m. buvo šio skyriaus vedėjas. Vėliau dirbo bankininkystės ir investicijų srityje: buvo *Rahvapank* valdybos narys, *Livonia Privatisation* IF bei *Fondiinvesteeringu Maakler AS* valdybų pirmininkas. Kurį laiko vadovavo *Radio Tartu* valdybai.

1998 m. A. Ansipas išrinktas Tartu miesto meru, juo dirbo iki 2004 m. rugsėjo mėn., kai buvo paskirtas ekonomikos ir komunikacijų ministru Juhano Partso vyriausybėje.

2004 m. lapkričio 21 d. išrinktas Estijos reformų partijos (ERP) pirmininku (vietoje EK pradėjusio dirbti partijos įkūrėjo S.Kalaso).

Po J.Partso vyriausybės atsistatydinimo, 2005 m. balandžio mėn. A.Ansipas kartu su Estijos centro partija bei Estijos liaudies sąjunga suformavo vyriausybę. Po 2007 m. kovo mėn. vykusių Riigikogu rinkimų buvo suformuota nauja koalicija kartu Estijos socialdemokratų partija bei Tėvynės ir Res Publica sąjunga.

Sėkmingi A.Ansipui buvo ir 2011 m. rinkimai, kai ERP kartu su Tėvynės ir Res Publica sąjunga iš 101 parlamente esančių vietų gavo 56.

2014 m. vasario mėn. A.Ansipas paskelbė apie savo atsistatydinimą. Savo sprendimą jis grindė siekiu padėti partijai laimėti 2015 m. parlamento rinkimuose, taip užtikrinant reformų tęstinumą.

2014 m. lapkričio 1. A.Ansipas buvo paskirtas EK vicepirmininku ir eurokomisaru, atsakingu už bendrąją skaitmeninę rinką.

## Nuorodos
* Internetinis puslapis.

|-

|-

|-

|-

|-

|-
Lielupė

**Liẽlupė** ()&nbsp;– antra pagal baseino plotą Latvijos upė (po Dauguvõs).

Nuo Jel̃gavos iki Rygõs laivuojama. Prie Jū́rmalos upė naudojama vandens sportui.

## Etimologija
Upėvardis kildinamas iš  („didelis“); taigi, Lielupė – „didžioji upė“.

## Tėkmė
Lielupė prasideda už Baũskės, kur susilieja iš Lietuvos atitekančios Nemunė̃lis ir Mūšà. Teka į šiaurės vakarus Vidurio Latvijos žemuma pro Jel̃gavą, žemupyje&nbsp;– Pajūrio žemuma. Pačiame žemupyje priartėjusi prie pajūrio kopų gūbrio pasuka į šiaurės rytus ir 30 km vingiuoja palei Rygos įlankos krantą. Į pietus nuo Jūrmalos Lielupė šakojasi į dvi šakas: viena įteka į Rygos įlanką, kita (Bùliupė)&nbsp;– į Daũguvą. Senovėje Lielupė įtekėdavo į Daũguvą, bet 1697&nbsp;m., susikimšus ledams, ji per kopas prasiveržė į jūrą prie Bolderajos. 1755&nbsp;m. susiformavo dabartinis įtekėjimas į jūrą.

## Hidrologija

Lielupė yra 119 km ilgio. Vagos plotis iki Jelgavos 75–120 m, nuo Jel̃gavos iki žiočių 120–190 m, gylis atitinkamai 0,7–4 m. ir 2–7 m. Vidutinis nuolydis 0,06 m/km. Srovės greitis 0,1–0,2 m/s. Vidutinis debitas 106 m³/s, didžiausias&nbsp;– 1380 m³/s, minimalus&nbsp;– 10,6 m³/s. Debitas žemiau Bauskės: vidutinis 57,3, didžiausias 2430 m³/s. Vidutinis debitas žiotyse 114 m³/s. Vandens lygio svyravimo per metus amplitudė: žemiau Bauskės vidutinė 3,6, didžiausia 6,1; ties Jel̃gava vidutinė 2,9, didžiausia 4,5 m; ties Jūrmala vidutinė 1,8, didžiausia 2,9 m. Metinis vandens nuotėkis 3,54 km³.

Upės nuolydis labai mažas, vaga plati. Pavasario poplūdžio metu smarkiai ištvinsta, taip pat patvinsta ir po vasaros liūčių.

## Intakai ir gyvenvietės
Turi 250 intakų, didžiausi: Garuoza, Iecava, Babytės ežero protaka Spuniupė (dešinieji); Kaucytė, Yslykis, Švitinys, Šešėvė, Virčiuvis, Platonis, Švėtė, Džūkstė (kairieji).

Pagrindinės gyvenvietės prie Lielupės: Bauskė, Mežuotnė, Emburgas, Anė, Jelgava, Valgundė, Kalnciemas, Gatciemas, Jūrmala.

## Šaltiniai

## Nuorodos
* Lielupės aprašymas
Cėsių rajonas

**Cėsių rajonas** () – Latvijos rajonas, buvęs Vidžemėje. Gyventojų skaičius 57,7 tūkst. (2005 m.). Cėsių rajonas ribojasi su Rygos rajonu, Limbažių rajonu, Valmieros rajonu, Valkos rajonu, Gulbenės rajonu, Maduonos rajonu ir Uogrės rajonu. Trečias pagal dydį rajonas Latvijoje. Miestai – Cėsys ir Lygatnė.

2009 m. panaikintas (žr. Latvijos administracinis suskirstymas (nuo 2009 m.)).
Rygos rajonas

**Rygos rajonas** () – Latvijos rajonas, apėmęs Rygos apylinkes. Dalis yra Vidžemėje, dalis Žiemgaloje. Rygos rajonas ribojasi su Tukumo rajonu, Jelgavos rajonu, Bauskės rajonu, Uogrės rajonu, Cėsių rajonu, Limbažių rajonu ir Rygos įlanka.

2009 m. panaikintas (žr. Latvijos administracinis suskirstymas (nuo 2009 m.)).
Tukumo rajonas

**Tukumo rajonas** () – Latvijos rajonas, buvęs Kuržemėje (dalis – Žiemgaloje). Tukumo rajonas ribojasi su Talsų rajonu, Kuldygos rajonu, Saldaus rajonu, Duobelės rajonu, Jelgavos rajonu, Rygos rajonu ir Rygos įlanka.

2009 m. panaikintas (žr. Latvijos administracinis suskirstymas (nuo 2009 m.)).
Antarktinės bepelekės plekšnės

**Antarktinės bepelekės plekšnės** (*Achiropsettidae*) – plekšniažuvių (*Pleuronectiformes*) būrio žuvų šeima. Paplitusios Antarktyje. Kūnas labai suplotas. Abi akys išsidėsčiusios galvos kairėje pusėje.

Šeimoje 3 gentys, 6 rūšys.
## Gentys
*Paprastosios bepelekės plekšnės (*Achiropsetta*)
**[[Neoachiropsetta]]*
*Jevsejenkos bepelekės plekšnės (*Pseudomancopsetta*)
 
## Nuorodos
*Antarktinių bepelekių plekšnių (''Achiropsettidae'') iliustracijos ir rūšių sąrašas
Sparnapelekinės

**Sparnapelekinės** (*Dactylopteridae*) – skorpenžuvių (*Scorpaeniformes*) būrio žuvų šeima. 

Atlanto vandenyno vakarinėje dalyje ir Viduržemio jūroje gyvena europinis sparnapelekis (*Dactylopterus volitans*), kuris išauga iki 30-40 cm ilgio. Ieškodama vėžiagyvių, ši žuvis ilgais į sparnus panašiais pelekais vaikščioja po jūros dugną. Išgąsdinta plačiai išskleidžia krūtinės pelekus, pati gąsdindama ant jų esančiomis mėlynomis dėmelėmis.

Šeimoje 2 gentys, 7 rūšys.
## Gentys
* Pirštapelekiai (*Dactyloptena*)
* Sparnapelekiai (*Dactylopterus*)
Mažosios velvetės

**Mažosios velvetės** (*Caracanthidae*) – skorpenžuvių (*Scorpaeniformes*) būrio žuvų šeima, kurioje 1 gentis ir 4 rūšys. Paplitusios Ramiojo vandenyno atogražų srityse, prie koralinių rifų.

## Nuorodos
* Iliustracijos ir rūšių sąrašas
Velvetinės

**Velvetinės** (*Aploactinidae*) – skorpenžuvių (*Scorpaeniformes*) būrio žuvų šeima. Paplitusios Ramiajame ir Indijos vandenynuose. Gyvena jūros dugne, netoli kranto, iki 100 m gylyje.

## Klasifikacija
Šeimoje yra apie 40 rūšių, bet kadangi tai retai stebimos žuvys, gali būti, kad esama ir daugiau rūšių. Rūšys grupuojamos į šešiolika genčių:
*Dygliagalvės velvetžuvės (*Acanthosphex*)
*Vizitoriai (*Adventor*)
*Paprastosios velvetės (*Aploactis*)
*Australinės velvetės (*Aploactisoma*)
*Gelminės velvetės (*Bathyaploactis*)
*Velvetės kokotropai (*Cocotropus*)
*Dėmėtosios velvetės (*Erisphex*)
*Konekonijos (*Kanekonia*)
**[[Matsubarichthys]]*
*Naujosios velvetės (*Neoaploactis*)
*Samanugarės velvetės (*Paraploactis*)
**[[Peristrominous]]*
**[[Prosoproctus]]*
*Ptarmai (*Ptarmus*)
**[[Sthenopus]]*
**[[Xenaploactis]]*
 
## Nuorodos

*Velvetinių (''Aploactinidae'') nuotraukos ir rūšių sąrašas
Japonijos bankas

**Japonijos bankas** (日本銀行 *Nippon Ginkō*) - Japonijos centrinis bankas įsikūręs Tokijuje.

## Istorija
Kaip ir daugelis Japonijos institucijų Japonijos bankas susikūrė po Meiji restauracijos. Prieš Restauraciją Japonijos feodalai leido savo pinigus, *hansatsu*, kurie tarpuasvyje buvo sunkiai suderinami, tačiau *Naujos valiutos aktu* 1871 m. jena buvo įteisinta kaip ankstesnius pinigus pakeičianti dešimtaine sistema besiremianti valiuta. Buvusios feodalų pinigų kalyklos tapo privačiais bankai, kurie pradžioje turėjo teisę spausdinti pinigus. kurį laiką tiek centrinė vyriausybė, tiek vadinamieji „nacionaliniai“ bankai leido pinigus, tačiau 1882 m. buvo įkurtas Japonijos bankas ir jam suteikta išimtinė pinigų leidimo teisė.

Pirmuosius banknotus Japonijos bankas išleido 1885 m. ir nepaisant nedidelių nesklandumų su šia užduotimi susidorojo gerai. 1897 m. Japonija prisijungė prie aukso standarto, o 1899 m. buvę „nacionaliniai“ banknotai nustojo galioti.

Nuo to laiko Japonijos bankas veikia iki šiol, išskyrus trumpą laikotarpį po Antrojo pasaulinio karo, kai okupacinės sąjungininkų pajėgos išleido karinius pinigus ir restruktūrizavo banką ir labiau nepriklausomą instituciją. Nepaisant to Japonijos bankas buvo kritikuojamas dėl nepakankamai nepriklausomos pozicijos, net ir po 1997 m. iš esmės pakeisto *Japonijos Banko įstatymo* (日本銀行法), kuriuo siekta sustiprinti nepriklausomą banko statusą.

Japonijos banko būstinė yra Tokijuje, buvusios aukso kalyklos vietoje, neobarokiniame pastate 1896 m. suprojektuotame Tatsuno Kingo.

## Valdytojai
Banko valdytojas (総裁, sōsai) turi didelę įtaką Japonijos vyriausybės ekonominei politikai. Nuo 2008 m. kovo 20 d. juo tapo Masaaki Shirakawa, pakeitęs Tošihiko Fukui.

### Ankstesni valdytojai (nepilnas sąrašas)

* Haruo Majekava (1979 gruodžio 17 d.– 1984 gruodžio 16 d.)
* Satoši Sumita (1984 gruodžio 17 d.– 1989 gruodžio 16 d.)
* Jasuši Mieno (1989 gruodžio 17 d.– 1994 gruodžio 16 d.)
* Jasuo Matsušita (1994 gruodžio 17 d.– 1998 kovo 20 d.)
* Masaru Hajami (1998 kovo 20 d.– 2003 kovo 19 d.)
* Tošihiko Fukui (2003 kovo 20 d.- 2008 kovo 19 d.)

## Nuorodos
* Japonijos jena
* Japonijos ekonomika
* Japonijos banko svetainė
Dešiniaakės plekšnės

**Dešiniaakės plekšnės** (*Samaridae*) – plekšniažuvių (*Pleuronectiformes*) būrio žuvų šeima. Paplitusios Indijos ir Ramiojo vandenynų tropinėse ir subtropinėse srityse. Gyvena gelmėse.

Šeimoje 3 gentys, 20 rūšių.

## Gentys
* Netikrieji otai (*Plagiopsetta*)
* Dešiniaakės plekšnės (*Samaris*)
* Dešiniaakės plekšnytės (*Samariscus*)
2004 m. vasaros olimpinės žaidynės

**2004 m. vasaros olimpinės žaidynės**, oficialiai **XXVIII olimpinės žaidynės** – tarptautinės sporto varžybos, vykusios 2004 m. rugpjūčio 13 – rugpjūčio 29 d. Graikijos sostinėje Atėnuose. Pagrindinis žaidynių stadionas – Atėnų olimpinis stadionas. Planuota, kad jose dalyvaus 10 500 atletų (iš tiesų dalyvavo 11 099) ir 5 500 oficialių komandų lydinčių asmenų iš 202 pasaulio valstybių. Išdalintas 301 medalių komplektas. Vyko 28 sporto šakų varžybos.

## Medalių lentelė

## Miestai kandidatai
Atėnai XXVIII olimpinių žaidynių sostine išrinkti 1997 m. rugsėjo 5 d. Lozanoje (Šveicarija) vykusioje 106-ojoje Tarptautinio olimpinio komiteto (TOK) sesijoje, po stulbinamo Atėnų pralaimėjimo, kai šimtmečio olimpinių žaidynių sostinės rinkimuose per 96-ąją TOK sesiją, vykusią 1990 m. rugsėjo 18 d. Tokijuje (Japonija), teisė rengti XXVI olimpines žaidynes (1996) buvo suteikta Altantai (JAV). Atėnų valdžia, po šio pralaimėjimo, raginant graikų politikei ir verslininkei Giannai Angelopolus-Daskalaki, pateikė dar vieną paraišką surengti olimpines žaidynes 2004 m. Pirmaujant visuose balsavimo etapuose, šįkart Atėnai nesunkiai įveikė Romą (Italija) paskutiniame 5-ajame etape.

TOK 2004 metų olimpinėms žaidynėms sostinę rinko iš 5 miestų: Atėnų, Romos, Keiptauno (Pietų Afrikos Respublika), Stokholmo (Švedija) ir Buenos Airių (Argentina). Paraiškas buvo padavę dar 6 miestai – Stambulas (Turkija), Lilis (Prancūzija), Rio de Žaneiras (Brazilija), San Chuanas (Puerto Rikas) ir Sankt Peterburgas (Rusija) – tačiau iki galutinių rinkimų jas atsiėmė.

## Talismanas

1968 m. žiemos olimpinėse žaidynėse, vykusiose Grenoblyje (Prancūzija), užsimezgė tradicija naudoti žaidynių talismaną. 2004 m. olimpinių žaidynių oficialiais talismanais buvo sesuo ir brolis – Atina ir Fivas, pavadinti pagal Graikų mitologijoje minimą Atėnę (išminties, strategijos ir karo deivė) ir Apoloną (šviesos ir muzikos dievą, dar vadinamą Fivu). Šiuos personažaus vaizdavo senovės graikų šventės Daidalos metu naudojamos figūros.

## Sporto šakos
Visas 2004 m. vasaros olimpinių žaidynių sporto šakų sąrašas išvardintas žemiau. Oficialiai TOK plaukimo, šuolių į vandenį, sinchroninio plaukimo ir vandensvydžio šakas vadina bendru pavadinimu – vandens sportu, tačiau čia jie išskaidyti. Taip pat Atėnų olimpinėse žaidynėse vyko parodomosios neįgaliųjų vežimėlių lenktynės. Pirmą kartą į olimpines sporto šakas įtrauktos moterų imtynės ir moterų fechtavimasis kardais.

## Olimpinių įvykių vietos

### Varžybų arenos

### Futbolo stadionai

### Nesportinių įvykių vietos
* Eleftherios Venizelos Atėnų tarptautinis oro uostas
* Tarptautinis transliacijų centras IBC
* Spaudos centras
* Olimpinis kaimelis
* Goudi stotis (VIP transportavimas)
* Hellenikono stotis (žurnalistų/vip transportavimas)
* Dekelia stotis (sportininkų transportavimas)
* Vari stotis (teisėjų transportavimas)

## Kiti straipsniai
* Lietuva 2004 Vasaros olimpinėse žaidynėse

## Nuorodos

* Tarptautinio olimpinio komiteto svetainė
Robert Wadlow

**Robertas Peršingas Vodlou** (1918 m. vasario 22 d. – 1940 m. liepos 15 d.) yra aukščiausias žmogus medicinos istorijoje. Jis išaugo iki 274 cm ūgio ir svėrė 222,26 kilogramus. Toks jo ūgis buvo prieš mirštant, kai jam buvo tik 22 metai. Net prieš mirtį nebuvo jokių ženklų, kad vaikino augimas sustotų.

Robertas Vodlou gimė Altone, Ilinojaus valstijoje 1918 m. vasario 22 d. Gimęs jis svėrė vos 3,8 kg. Vėliau berniukas išsiskyrė dėl savo spartaus augimo, nors kiti vaikai šeimoje vystėsi normaliu greičiu. Jau būnant 13 metų Roberto ūgis siekė net 224 cm.

18 metų Robertas buvo 254 cm ūgio ir svėrė net 177 kg. Jam teko nešioti 37 amer. dydžio (49 cm) batus, kurie tuo metu kainavo net 100 dolerių.

Būdamas dvidešimties metų jis pasirašė sutartį, pagal kurią gaudavo nemokamus batus už dalyvavimą įvairiose reklamose. Jis kartu su savo tėvu keliavo po visą JAV ir nuolat sulaukdavo didžiulio susidomėjimo. 1936 metais jis ėmė studijuoti teisę.

1937 metais jis viršijo visus ankstesnius rekordus. Vaikščiojimui Robertas turėjo nešioti specialius įtvarus pėdose.

1940 metų liepos 4 dieną jis susirgo. Dėl sukaulėjusių įtvarų išplito infekcija. Jis buvo nuolat prižiūrimas, gydytojai atliko kraujo perpylimą, tačiau Roberto sveikata blogėjo. 1940 metų liepos 15 d. jis mirė.

## Roberto Wadlow augimas
* 8 metai – 182 cm
* 10 metų – 198 cm (100 kg)
* 14 metų – 224 cm
* 16 metų – 240 cm (166 kg)
* 17 metų – 248 cm (180 kg)
* 18 metų – 254 cm (177 kg)
* 22 metai (gimimo dieną) – 268 cm (223 kg)
* 22 metai (prieš mirtį) – 274 cm (222 kg)

## Šaltiniai

## Nuorodos
* Roberto Wadlow ir jo tėvo nuotrauka
* Dešimtmetis Robertas Wadlow su to paties amžiaus įprasto ūgio berniuku

## Taip pat skaitykite
* John Rogan (antras aukščiausias žmogus istorijoje)
* Jon Minnoch‎ (sunkiausias žmogus istorijoje)
Dubysos sutartis

**Dubysos sutartis** arba **Dubysos sutartys** – Lietuvos didžiojo kunigaikščio Jogailos ir jo brolio Skirgailos 1382 m. spalio 31 d. Dubysos žiočių saloje parengtų Lietuvos Didžiosios Kunigaikštystės sutarčių su Vokiečių ordinu projektas.

## Sutarčių esmė
Už pagalbą, suteiktą kovoje su Kęstučiu ir Vytautu, Jogaila žadėjo atiduoti kryžiuočiams lietuvių žemes tarp Vokiečių ordino valdų ir Dubysos, taip pat žadėjo be kryžiuočių sutikimo nepradėti karo, teikti jiems paramą ir per 4 metus priimti katalikų tikėjimą. Jogaila pirmasis iš XIV a. Lietuvos valdovų 150 m. trukusių kovų su kryžiuočiais ketino atsisakyti teisių į Žemaitiją.

Vokiečių ordinas su Lietuva rengėsi sudaryti sutartis kaip su politiniu subjektu. Buvo sutarta dar kartą 1383 m. liepos 19 d. susitikti saloje, ratifikuoti sutartis ir aptarti kitus klausimus, tačiau Jogailai Vokiečių ordino pagalbos jau nebereikėjo, numatytas iškilmingas susitikimas neįvyko, sutartys galios neįgijo ir nebuvo įgyvendintos.

## Šaltiniai
Carlos Tenorio

**Carlos Vicente Tenorio Medina** (gimė 1979 m. gegužės 14 d., Esmeraldas, Ekvadore) – buvęs futbolininkas, Ekvadoro vyrų futbolo rinktinės puolėjas.

## Karjera

Gerai žaidė galva. 

Žaidė 2002 metų Pasaulio futbolo čempionate, 2006 metų Pasaulio futbolo čempionate pelnė pirmąjį savo komandos įvartį į Lenkijos rinktinės vartus, taip pat pelnė ir pirmąjį įvartį antrose rungtynėse prieš Kosta Riką.

## Dalyvavimas čempionatuose

|}

## Išnašos

## Nuorodos
* Transfermarkt
Talsų rajonas

**Talsų rajonas** () buvo administracinio suskirstymo vienetas Kuržemėje. Ribojasi su Ventspilio rajonu, Kuldygos rajonu, Tukumo rajonu, Rygos įlanka ir Baltijos jūra.

2009 m. panaikintas (žr. Latvijos administracinis suskirstymas (nuo 2009 m.)).
## Išnašos
Agustín Delgado

**Agustín Javier Delgado Chala** (gimė 1974 m. gruodžio 23 d., Ibara, Ekvadore) – Ekvadoro futbolininkas, Ekvadoro vyrų futbolo rinktinės puolėjas.

## Karjera
1991 m. karjerą pradėjo CD ESPOLI. Nuo 1933 m. žaidė Barcelona SC. 1995 m. perėjo į El Nacional. 1997 m. grįžo į Barcelona SC. 1998 m. išvyko į Cruz Azul (Meksika). Vėliau persikėlė į Necaxa. Nuo 2001 m. rungtyniavo Southampton FC (Anglija). 2004 m. grįžo į gimtinę ir prisijungė prie SD Aucas. Netrukus persikėlė į Pumas UNAM (Meksika). 2005 m. grįžo į Barcelona SC (Ekvadoras). 2006 m. perėjo į LDU Quito. 2009 m. rungtyniavo CS Emelec. 2010 m. atstovavo Valle del Chota.

## Rinktinė
Žaidė 2002 metų Pasaulio futbolo čempionate ir 2006 metų Pasaulio futbolo čempionate. 

2006 m. čempionate žaidė trejose rungtynėse, per kurias atliko vieną rezultatyvų perdavimą, o pirmose dvejose rungtynėse pelnė po įvartį bei abu kartus išrinktas geriausiu rungtynių žaidėju. 

2007 m. lapkričio 15 d. paskelbė apie karjeros rinktinėje pabaigą.

## Dalyvavimas čempionatuose

|}

## Išnašos

## Nuorodos
* Transfermarkt
Arjen Robben

**Arjenas Robenas** (; g. 1984 m. sausio 23 d.) – buvęs Nyderlandų futbolininkas, saugas. Atstovavo Nyderlandų rinktinei.

## Karjera
Pradėjo žaisti Nyderlandų aukščiausioje lygoje 2000 metais, dvejus metus žaidė FC Groningen klube, vėliau perėjo į PSV Eindhoven, o 2004 metais teises į žaidėją nusipirko Anglijos Chelsea FC klubas. 2007 m. už maždaug 36 mln. eurų sumą A. Robbenas perėjo į Madrido Real komandą. 2009 m. vasarą pasirašė ketverių metų trukmės kontraktą su Bayern München klubu. Manoma, jog perėjimo suma siekė 25 milijonus eurų.

2003–2017 m. žaidė nacionalinėje rinktinėje, su rinktine dalyvavo 2006 m. pasaulio čempionate, kur žaidė pirmose dvejose grupės rungtynėse bei aštuntfinalyje. Pirmosiose čempionato rungtynėse įmušė įvartį į Serbijos ir Juodkalnijos rinktinės vartus, pirmosiose dvejose rungtynėse išrinktas geriausiu rungtynių žaidėju.

2019 m. liepos 4 d. paskelbė apie karjeros pabaigą.

## Laimėjimai

;PSV
* Eredivisie: 2002–03 m.
* Johan Cruijff Shield: 2003 m.

;Chelsea
* Premier League: 2004–05, 2005–06 m.
* FA Cup: 2007 m.
* League Cup: 2005, 2007 m.
* FA Community Shield: 2005 m.

;Real Madrid
* La Liga: 2007–08 m.
* Supercopa de España: 2008 m.

;Bayern Munich
* Bundesliga: 2009–10, 2012–13 m.
* DFB-Pokal: 2010 m.
* DFB-Supercup: 2010, 2012 m.
* UEFA Čempionų lyga: 2012-13 m.

## Dalyvavimas čempionatuose

|}

## Išnašos

## Nuorodos
*
Jakob Kuhn

**Jakob „Köbi“ Kuhn** (g. 1943 m. spalio 12 d., Ciuriche, Šveicarijoje) – futbolo treneris. Prieš tapdamas treneriu žaidė FC Zürich futbolo klube. Nacionalinėje komandoje sužaidė 63 rungtynes.

Baigęs žaisti futbolą buvo pakviestas treniruoti Šveicarijos jaunimo (U-21) rinktinę, o 2001 m. birželį ir Šveicarijos vyrų futbolo rinktinę, su kuria pasiekė 2004 metų Europos ir 2006 metų Pasaulio futbolo čempionatų finalinius etapus.
Musica humana

**Musica humana** – Lietuvos nacionalinės filharmonijos kamerinės muzikos ansamblis.

## Istorija
Ansamblį 1974 m. įkūrė ir iki šiol jam vadovauja Algirdas Vizgirda. Atlieka baroko ir XX a. kompozitorių kūrinius, propaguoja šiuolaikinių lietuvių kompozitorių kūrybą. Ansamblis vienas pirmųjų Lietuvoje įsiliejo į senosios muzikos autentiškos interpretacijos atgimimą Europoje, atkakliai ieškojo savo kūrybinio veido ir stiliaus. Stiprų impulsą muzikantams davė meno vadovo prof. Algirdo Vizgirdos studijos Paryžiaus Nacionalinėje konservatorijoje, ansamblio klavesinisto G. Kviklio studijos Čekijoje, padėjusios suformuoti raiškią, gyvybingą, kupiną vidinės ekspresijos atlikimo manierą.

Surengė daugiau kaip 2000 koncertų, teminių koncertų ciklų, tarp jų – „Senoji Europos šalių instrumentinė ir vokalinė muzika“ (16 koncertų ciklas, 1994–1997 m.), „Baroko kelias“ (10 koncertų, 1997–1999 m.). Dalyvavo tarptautiniuose festivaliuose Lietuvoje ir užsienyje. Nuo 1999 m. vienas festivalio „Kuršių nerija“ rengėjų.

## Ansamblis
;Pirmoji sudėtis:
* Algirdas Vizgirda, fleita, meno vadovas
* Julius Andrejevas, klavesinas, 1974–1982 m.
* Jurgis Banevičius, violončelė, 1974–1985 m.
* A. Griškevičius, violončelė, 1985–1987 m.
* Eugenijus Piličiauskas, obojus, 1977–1993 m.
* Juozas Rimas, obojus, 1974–1977 m.
* Romualdas Staškus, obojus, 1993–2000 m.

;2008 m. sudėtis:
* Algirdas Vizgirda, fleita, meno vadovas, dirigentas, nuo 1974 m.
* Daiva Tumėnaitė, fleita, nuo 2005 m.
* Robertas Beinaris, obojus, nuo 1998 m.
* Vytautas Martišius, smuikas, nuo 2000 m.
* Ilona Girdžiūnaitė, smuikas, nuo 2006 m.
* Algirdas Šimėnas, smuikas, nuo 2007 m.
* Algirdas Verbauskas, smuikas, nuo 2007 m.
* Ričardas Vytas, altas, nuo 1994 m.
* Raimundas Jasiukaitis, violončelė, nuo 1990 m.
* Gediminas Kviklys, klavesinas, vargonai, nuo 1982 m. 

## Įvertinimas
Algirdui Vizgirdai už konceptualias koncertų ir įrašų programas, kūrybiškas iniciatyvas, „Kuršių nerijos“ festivalio įgyvendinimą skirta 2006 m. Lietuvos nacionalinė kultūros ir meno premija. Apie ansamblį sukurtas filmas „Keturi sugrįžimai”. 

## Šaltiniai
Kuldygos rajonas

**Kuldygos rajonas** () buvo administracinio suskirstymo vienetas Kuržemėje. Ribojasi su Tukumo rajonu, Talsų rajonu, Ventspilio rajonu, Liepojos rajonu ir Saldaus rajonu.

2009 m. panaikintas (žr. Latvijos administracinis suskirstymas (nuo 2009 m.)).
Omar Bravo

**Omaras Bravo** (gimė 1980 m. kovo 4 d., Los Močisas, Meksikoje) – Meksikos futbolo klubo Chivas de Guadalajara ir Meksikos vyrų futbolo rinktinės žaidėjas. Gali žaisti centro puolėjo arba dešiniojo saugo pozicijose.

Turi gerą kamuolio valdymo ir kontraatakų techniką. Prieš tapdamas fubolininkų buvo boksininkas mėgėjas.

Meksikos rinktinėje žaidžia nuo 2003 metų, su rinktine dalyvauja 2006 m. pasaulio čempionate, kur pirmosiose rungtynėse įmušė 2 įvarčius ir buvo išrinktas geriausiu rungtynių žaidėju.

## Pasiekimai
* CONCACAF Aukso taurės laimėtojas (2003)
* Geriausias Meksikos lygos jaunas žaidėjas (2002 Apertura)

## Dalyvavimas čempionatuose

|}

## Išnašos

## Nuorodos
*
John Gotti

**John Joseph Gotti Jaunesnysis** (dar žinomas pravarde **Tefloninis Donas**, 1940 m. spalio 27 d. – 2002 m. birželio 10 d.) – nuo 1986 iki 1992 buvo Niujorko Gambino mafijos šeimos donas.

Jis išgarsėjo dėl kelių iš eilės laimėtų bylų prieš FTB ir policiją (iš čia ir pravardė), ir spalvingos asmenybės. 1990 m. buvo nuteistas kalėti iki gyvos galvos už reketą, nelegalių azartinių žaidimų organizavimą ir Polo Castelano (ankstesnio Gambino šeimos dono) nužudymą. 2002 m. kalėjime John Gotti mirė nuo gerklės vėžio.

1996 m. sukurtas biografinis filmas pavadinimu Gotti, pagrindinį vaidmenį atliko italų kilmės aktorius Armand Assante.

## Nuorodos
* Biografija, nuotraukos ir garso įrašai 
* Archyvas apie John Gotti
Duobelės rajonas

**Duobelės rajonas** () – buvęs Latvijos administracinis teritorinis vienetas Žiemgaloje, dalis Kuržemėje.  – 460000. Centras Duobelė.

2009 m. panaikintas (žr. Latvijos administracinis suskirstymas (nuo 2009 m.)). 

## Geografija
Ribojasi su Saldaus rajonu, Tukumo rajonu, Jelgavos rajonu ir Lietuva. 38 066 gyventojai (2006 m.).

**Didžiausios upės:**
* Beržės upė
* Aucės upė

**Didžiausi ežerai:**
* Zebrus
* Lielaucės ežeras

## Lietuviai
Duobelės rajone 1989 m. gyveno 2180 (4,9 % visų gyventojų), 1996 m.- 2272 (4,9 %), 2000 m.- 2030 (5 %) lietuvių.

## Savivaldybės

## Šaltiniai

## Nuorodos
* zemgaletourism.lv
Ricardo Lavolpe

**Rikardas Antonijus Lavolpė** (g. 1952 m. vasario 6 d. Buenos Airėse) – buvęs Argentinos futbolininkas (žaidė vartininko pozicijoje), futbolo treneris.

Treniravo Meksikos vyrų futbolo rinktinę.

Būdamas žaidėjų kaip atsarginis Argentinos rinktinės vartininkas laimėjo 1978 m. Pasaulio futbolo čempionatą. Būdamas treneriu laimėjo 1992 m. Meksikos čempionatą.

## Dalyvavimas čempionatuose

|}

## Išnašos

## Nuorodos
*
Peter Crouch

**Piteris Kraučas** (; g. 1981 m. sausio 30 d.) – anglų futbolininkas, Anglijos rinktinės ir Tottenham Hotspur klubo puolėjas.

Pradėjo profesionalo karjerą Queens Park Rangers FC klube, bet po metų šiam iškritus į žemesniąją lygą, perėjo į Premier lygos Portsmouth FC klubą. 2002 metais perėjo į Aston Villa.

2008 m. liepos 11 d. jis pasirašė 4 metų, kaip pranešama 11 mln. £ vertės sutartį su Portsmouth klubu. 2009 m. liepos 27 d. buvo patvirtinta, kad P. Crouch’as perėjo į Tottenham Hotspur klubą.

1999 metais žaidė jaunimo (iki 20 m.) pasaulio čempionate, 2002 metais – jaunimo (iki 21 m) Europos čempionate. 2005 gegužę pakviestas į pagrindinę šalies rinktinę, 2006 m. žaidė pasaulio čempionato finaliniame etape, kur antrosiose rungtynėse pelnė įvartį į Trinidado ir Tobago vartus.

## Pasiekimai
**Norwich**
** 2003–2004 I lyga
**Liverpool**
* Pirma vieta
** 2006 FA Taurė
** 2006 FA Community Shield (Futbolo Asociacijos Bendruomenės skydas; anksčiau Charity Shield)
* Antra vieta
** 2005 FIFA Club World Championship FIFA pasaulio klubų čempionatas
** 2007 UEFA Čempionų lyga

## Dalyvavimas čempionatuose

|}

## Nuorodos
* http://www.liverpoolfc.tv/team/squad/crouch/
* http://www.uefa.com/Competitions/UCL/Players/Player=48746/index.html
Sinha

**Antonijas Naelsonas Matijasas „Zinja“ arba „Sinha“** (*Antônio Naelson Matias*; g. 1976 m. gegužės 23 d., Itažoje, Brazilijoje) – buvęs futbolininkas; brazilų kilmės Meksikos vyrų futbolo rinktinės centro saugas arba puolėjas. Dėl žaidėjo braziliškos kilmės būta nemažai diskusijų ar jis turėtų būti kviečiamas į Meksikos rinktinę.

## Rinktinė
2004 m. rugsėjo 8 d. debiutavo Meksikos rinktinėje.

Su rinktine žaidė 2006 m. pasaulio čempionate, kur per ketverias rungtynes aikštėje išbuvo 188 minutes, atliko vieną rezultatyvų perdavimą ir įmušė vieną įvartį. 

2011 m. birželio 10 d. penki futbolininkai buvo diskvalifikuoti iš rinktinės, dėl draudžiamų preparatų vartojimo, tarp jų ir Zinha.

## Dalyvavimas čempionatuose

|}

## Išnašos

## Nuorodos
*
Kučiai

:: *Apie kaimą netoli Suvalkų žr. [[Kučiai (Lenkija)]]*.

**Kučiai** – kaimas Panevėžio rajono savivaldybėje, 1 km į pietus nuo Uliūnų. Yra garsus Bistrampolio dvaras (XIX a. vidurys; pavadintas pagal savininkų Bistramų pavardę) su žirgynu, parku, Bistrampolio knygnešių koplyčia.

## Istorija

1968 m. prie Kučių prijungtas buvęs Bistrampolio kaimas.

## Gyventojai

## Šaltiniai
Jelgavos rajonas

**Jelgavos rajonas** () buvo administracinio suskirstymo vienetas Žiemgaloje. Ribojasi su Duobelės rajonu, Tukumo rajonu, Rygos rajonu, Bauskės rajonu ir Lietuva.

2009 m. panaikintas (žr. Latvijos administracinis suskirstymas (nuo 2009 m.)).
Bauskės rajonas

**Bauskės rajonas** () – buvęs administracinio suskirstymo vienetas Žiemgaloje. Ribojosi su Jelgavos rajonu, Rygos rajonu, Uogrės rajonu ir Lietuva. Centras – Bauskės miestas.

2009 m. panaikintas (žr. Latvijos administracinis suskirstymas (2009 m.)).
Bistrampolis

**Bistrampolis** – buvęs kaimas Panevėžio rajono savivaldybės pietuose, 15 km į pietus nuo Panevėžio, ryčiau plento . Garsus Bistrampolio dvaras, stovi Bistrampolio knygnešių koplyčia. 2 km į vakarus plyti Bistrampolio miškas.

## Etimologija

Bistrampolis yra dvarininkinis vietovardis, kilęs nuo XVIII–XIX a. Prūsijos dvarininkų Bistramų, kuriems priklausė dvaras, pavardės. Gali būti, kad vietovė pavadinta pagal pirmąjį Bistramų giminės dvarininką, valdžiusį apie 1700 m. – Joną Evaldą Bistramą, o galbūt nuo XIX a. Panevėžio bajorų maršalkos Karolio Bistramo. Iki tol vietovė vadinosi ***Barklainiai***.

## Istorija

Sovietmečiu veikė Panevėžio hidromelioracijos technikumo mokomasis ūkis. 1968 m. kaimas prijungtas prie Kučių.

## Gyventojai

## Šaltiniai
Stewart Downing

**Stiuartas Dauningas** (; g. 1984 m. liepos 22 d.) – anglų futbolininkas, Anglijos rinktinės ir Liverpool klubo saugas.

2009 m. liepos 19 d. persikėlė į Aston Villa klubą ir pasirašė ketverių metų sutartį.

Nacionalinėje komandoje žaidžia nuo 2005 m. vasario 9 d., su rinktine žaidė 2006 m. pasaulio čempionate, kur trejose rungtynėse išleistas į aikštę rungtynių pabaigoje.

## Dalyvavimas čempionatuose

|}

## Nuorodos
Uogrės rajonas

**Uogrės rajonas** () buvo administracinio suskirstymo vienetas Vidžemėje. Centras - Uogrės miestas. Rajonas ribojasi su Rygos rajonu, Cėsių rajonu, Maduonos rajonu, Aizkrauklės rajonu ir Bauskės rajonu.

2009 m. panaikintas (žr. Latvijos administracinis suskirstymas (nuo 2009 m.)). 

Uogrės rajone buvę miestai:
* Ikškilė
* Kegumas
* Lielvardė
* Uogrė
Marlon Brando

**Marlonas Brando** (1924 m. balandžio 3 d. – 2004 m. liepos 1 d.) – amerikiečių aktorius, dviejų „Oskarų“ laimėtojas, laikomas vienu geriausių XX amžiaus aktorių.

Jo vaidinimo stilius turėjo didelės įtakos jaunajai aktorių kartai, įskaitant James Dean, Paul Newman, Robert De Niro, Al Pacino, Robert Duvall, Sean Penn, Russell Crowe, Jack Nicholson ir ypatingai Johnny Depp.

## Šaltiniai

## Nuorodos

* Marlon Brando 
* MSNBC: apie Marlon Brando mirtį 
* Prisiminant Brando 
* Klasikiniai filmai (1939–1969): Marlon Brando 
* Biografija ir nuotraukos
Maduonos rajonas

Dalis **Maduonos rajono** () buvo Vidžemėje, dalis – Latgaloje. Maduonos rajone buvo aukščiausias Latvijos kalnas – Gaizinkalnas. Maduonos rajonas ribojasi su Cėsių rajonu ir Gulbenės rajonu šiaurėje, Balvų rajonu ir Rėzeknės rajonu rytuose, Preilių rajonu, Jekabpilio rajonu ir Aizkrauklės rajonu pietuose ir Uogrės rajonu vakaruose.

2009 m. panaikintas (žr. Latvijos administracinis suskirstymas (nuo 2009 m.)). 

Maduonos rajone buvę miestai:
* Cesvainė
* Lubana
* Maduona
Jėkabpilio rajonas

**Jekabpilio rajonas** () buvo administracinio suskirstymo vienetas Latgaloje ir Sėlijoje. Ribojasi su Aizkrauklės, Maduonos, Preilių ir Daugpilio rajonais, taip pat Lietuva.

Jekabpilio rajone buvę miestai:
* Aknysta
* Jekabpilis
* Viesytė

2009 m. panaikintas (žr. Latvijos administracinis suskirstymas (nuo 2009 m.)).
Lazdininkai

**Lazdininkai** – gatvinis kaimas Kretingos rajono savivaldybėje, prie kelio  ir kelio į Šventąją kryžkelės, 5 km į pietvakarius nuo Darbėnų. Seniūnaitijos centras. Stovi Lazdininkų Prisikėlusio Kristaus koplyčia. Veikia medienos apdirbimo bendrovė „Roruša“.

Išlikęs XX a. architektūros paminklas – prezidento Gitano Nausėdos seneliui priklausęs vėjo malūnas. Yra senovinės kapinės su XIX a. pabaigos – XX a. pradžios koplytėlėmis, etnografinės XVIII–XIX a. sodybos. Į šiaurę yra Lazdininkų tvenkinys.

## Etimologija

Ši vietovė kadais buvo apaugusi *lazdynais*, tikriausiai pagal tai ir buvo pavadinta.

## Istorija

Lazdininkų kaime, Kalnalaukio kalvoje tarp Darbos ir Lazdupio upelių yra kuršių IV a. pr. m. e. – XIII a. Lazdininkų kapinynas. 1940 m. tyrinėjant kapinyną rasta 18 varinių senovės Romos monetų.

Kaimas suformuotas per Valakų reformą. 1923 m. įsteigta pradžios mokykla, dab. Darbėnų mokyklos pradinio ugdymo skyrius. 1950–1992 m. buvo kolūkio pagalbinė gyvenvietė.

|}

## Gyventojai

1738 m. gyveno 34 šeimos, turėjusios 12 valakų žemės.

### Žymūs žmonės

Kaime gimė:
* Antanas Švatelis (1849–1913), Romos katalikų kunigas Latvijoje ir Lietuvoje, liaudies švietėjas
* Domas Grabys (1897–1942), Lietuvos karinis veikėjas, pulkininkas
* Petras Perkumas (1916–1937), vienuolis salezietis
* Juozapas Katkus (1918–1950), Lietuvos partizanas

## Šaltiniai
Jack Nicholson

**Džekas Nikolsonas** (; g. 1937 m. balandžio 22 d., Niujorke) – amerikiečių aktorius, režisierius ir prodiuseris, 3 kartus apdovanotas Oskaru (nominuotas 12 kartų), 7 kartus gavo Auksinio gaublio statulėlę.

## Nuorodos
* Jack Nicholson Online
* Jack Nicholson genealogija 
* Neoficialus Jack Nicholson gerbėjų puslapis
Kumpikai

:: *Apie kaimą Telšių rajone žr. [[Kumpikai (Telšiai)]]*.

**Kumpikai** – kaimas šiaurinėje Kretingos rajono savivaldybės dalyje, 4 km į pietvakarius nuo Grūšlaukės, kelio  dešinėje pusėje, prie Šlaveitos ir Narmanšakės upių. Seniūnaitijos centras. Veikia biblioteka (nuo 2018 m. spalio 31 d. uždaryta).

## Etimologija

Pavadinimas kilo iš asmenvardžio *Kumpikas* daugiskaitos. Rašytiniuose šaltiniuose rašomas , , , .

## Geografija

Kaimas įsikūręs lygumoje. Iš vakarų ir pietų jis ribojasi su Šlaveitų, šiaurėje – Latvelių, šiaurės rytuose – Smeltės, pietvakariuose – Knėžų ir Akmenalių kaimais, vakaruose – Grūšlaukės mišku. Centrine kaimo dalimi prateka Šlaveita ir dešinysis jos intakas Narmanšakė, o vakariniu pakraščiu – Ąžuolupis (dešinysis Akmenos intakas). Vakariniu pakraščiu praeina kelias , palei šiaurinė pakraštį – kelias , o centrine dalimi juos jungia .

## Istorija

Šalia senųjų kapinių rastas akmens kirvis liudija, kad kaimo žemėse žmonių gyventa dar I tūkstantmetyje prieš mūsų erą.

Kaimas įkurtas XVI a., Valakų reformos metu. Pirmąkart pažymėtas 1568 m. Žygimanto Augusto Telšių valsčiaus vakarinės dalies valdų žemėlapyje. Vėliau priklausė Salantų, nuo 1675 m. iki XIX a. – Grūšlaukės dvarui.

1750, 1821 ir 1843 m. buvo 33, 1846 m. – 27, 1866 m. – 22 dūmai. Rytinėje kaimo dalyje, plėšininėje ganyklų ir miško žemėje XVIII a. pab. – XIX a. pr. susiformavo vienkieminis Kumpikų Medsėdžių užusienis.

1870 m. kaime buvo 98 revizinės sielos (valstybės prievolininkai), valstiečiai valdė 336 rėžius žemės. 1918 m. pradėjo veikti Kumpikų pradinė mokykla. 1923 m. kaime buvo 34 ūkiai.

Nuo XX a. 5 deš. pabaigos kaimas buvo *Raudonosios vėliavos* kolūkio administracinis ir gamybinis centras. Jį prijungus prie Kašučių kolūkio, tapo pagalbine ūkio gyvenviete. 1972 m. iš Šlaveitų perkelta biblioteka, veikė Kretingos rajono vartotojų kooperatyvų sąjungos parduotuvė, kultūros namai, pradinė mokykla (2004 m. reorganizuota į Darbėnų vidurinės mokyklos Kumpikų pradinio ugdymo skyrių, kuris 2008 m. uždarytas).

## Gyventojai

## Kultūros paveldas
* Kumpikų I senosios kapinės (*Kapeliai*).
* Kumpikų II senosios kapinės (*Maro kapeliai*).
* Kapinių ir pakelės koplytėlės su šventųjų skulptūromis (XX a.).
* Monumentalus kryžius ir tipinis atminimo ženklas partizanų ir rėmėjų Kontrimų sodybvietėje (pastatyti 1989 m. ir 2018 m.)
* Monumentalus kryžius ir tipinis atminimo ženklas partizanų vado Kazimiero Kontrimo žuvimo vietoje (pastatyti 1999 m. ir 2018 m.)

## Šaltiniai
Aizkrauklės rajonas

**Aizkrauklės rajonas** () – administracinio suskirstymo vienetas Vidžemėje ir Sėlijoje. Ribojasi su Bauskės, Uogrės, Maduonos ir Jekabpilio rajonais, taip pat su Lietuva. Rajono centras – Aizkrauklė. Aizkrauklės rajone yra Pliavinių HE. Rajono plotas 2566,8 km², 41546 gyventojai (2002 m.).

2009 m. panaikintas (žr. Latvijos administracinis suskirstymas (nuo 2009 m.)).